તે જોતાં જ પાડોશીઓ આશ્ચર્યમાં ગરકાવ થઇ ગયાં. ધીરે ધીરે તેમનું જીવનધોરણ સામાન્ય થવા માંડ્યું. બહારથી ટિફિન મંગાવવાનું બંધ થઇ ગયું. કારણકે તેઓ જાતે જ રસોઇ બનાવવા મંડ્યા. ઊંઘ નિયમિત થઇ જતાં, ઊંઘની ગોળીઓ ક્યારે છૂટી ગઇ તેની તેમને જાણ પણ ન થઇ. ભૂખ લાગવા માંડી અને વજન પણ અઢી કિલો વધ્યું. થાપામા થયેલ ફ્રેક્ચર અને મણકાની તકલીફને લીધે વલસાડના હાડકાના ડોકટરે ઓપરેશન કરવું પડશે અને તેઓ ક્યારેય ચાલી શકશે નહી તેમ જણાવ્યું હતું. પરંતુ પોતાના મજબૂત આત્મિક બળ, હકારાત્મક અભિગમ અને ક્યારેય હિંમત ન હારવાના મક્કમ મનોબળ ધરાવતાં 77 વૃધ્ધ મધુબહેને યોગશકિત દ્વારા તમામને ખોટા પાડ્યાં.